gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl eu gl eu es gl gl es es gl gl gl gl gl de en sv fr de de gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Urkullu denuncia a "zarzuela española ditada dende Madrid" por PSE e PP
Domingo, 02 de outubro de 2022
O presidente do PNV asegurou que o lehendakari é Ibarretxe, "porque así o decidiu a cidadanía vasca". A esquerda abertzale escenificou a unión nunha marcha.
Redacción - 09:10 13/04/2009
Tags: Aberri Eguna Aralar Batasuna celebración Día da Patria Vasca EA ETA Euskadi PNV PP PSE
Ibarretxe e Urkullu, na celebración do Aberri Eguna en Bilbao
Na celebración central do Aberri Eguna -Día da Patria Vasca-, do PNV, en Bilbao, o seu presidente, Iñigo Urkullu, denunciou os pactos de goberno que se están a cocer na política vasca, describíndoos como "a zarzuela española ditada dende Madrid e cociñada por López e Basagoiti". Ao tempo, Urkullu asegurou que "o único lehendakari de Euskadi" é Juan José Ibarretxe, porque "así o decidiu a cidadanía vasca".
Polo seu lado, o propio Ibarretxe, no que estaba centradas todas as olladas, reivindicou o liderado do PNV sobre o pacto de goberno que asinaron os socialistas vascos e o PP. "A sociedade vasca é maioritariamente abertzale", dixo Ibarretxe no que podería ser o seu último acto público como lehendakari. Ibarretxe tamén afirmou que "ETA sobra", en referencia a un último comunicado enviado pola organización no que sinalan como o seu obxectivo principal o novo goberno do país.
A esquerda abertzale unida
As forzas da esquerda abertzale, mentres o PNV se xuntaba en Bilbao, fixeron unha marcha conxunta entre Irún e Hendaia, convocadas por Udalbiltza-Foro de Debate Nacional. Na xornada participaron tanto EA coma Aralar e Batasuna, e coas formacións, milleiros de persoas que se uniron para escenificar a amplitude da nación vasca, incluíndo Navarra, Euskadi e as provincias francesas.
Na marcha estaban presentes dirixentes de Aralar, como o seu coordinador Patxi Zabaleta, xunto a membros da esquerda independentista coma Arnaldo Otegi ou Tasio Erkizia, que reclamaron a necesidade da acción conxunta. O vicecoordinador de Aralar, Jon Abril remarcou que "pese a que non compartimos todos os obxectivos e as estratexias para conseguilos, é preciso o traballo común de todos". "Cremos na unidade de acción entre os abertzales e apostamos por ela", sentenciou Abril, matizando "pese ás ameazas de ETA".
As críticas ao novo goberno de Euskadi centran as celebracións do Aberri Eguna
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto